
Da li je dozvoljeno učenje ***[dove](https://pitajucene.com/search/dove/questions/ "Pretraži pitanja o dove")*** na bosanskom jeziku?


* 
* 
* 
* 
* 
* 
* 

 
Da li je dozvoljeno učenje dove na bosanskom jeziku ?

Nema nikakve smetnje učenja ***[dove](https://pitajucene.com/search/dove/questions/ "Pretraži pitanja o dove")*** na nekom drugom jeziku pored arapskog, a dokaz za to su riječi Poslanika sallallahu alejhi ve selleme čovjeku koji je dovio u namazu, a da prije toga nije zahvalio Allahu subhanehu ve te’ala i nije donio salavat na Poslanika sallallahu alejhi ve selleme: “Kada neko od vas bude dovio u namazu neka prvo zahvali Allahu, donese salavat na Poslanika, a zatim neka dovi kako hoće.” (Bilježe ga trojica i Ahmed, a vjerodostojnim ga je ocijenio Hakim). Riječi Poslanika “kako hoće” su opšteg karaktera i obuhvataju i izgovor i ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***.  

Ono što se mora učiti na arapskom jeziku jeste Kur’an i propisani zikrovi kao što su tekbiri za prelazak sa rukna na rukn, ***[zikr](https://pitajucene.com/search/zikr/questions/ "Pretraži pitanja o zikru")*** na ruku’u na sedždi i slično, zbog toga što su to stvari kojima se čini ibadet dok se uče (ma juteabbedu bilafzihi), dok ***[dova](https://pitajucene.com/search/dova/questions/ "Pretraži pitanja o dovama")*** nema taj status, tj. la juteabbedu bilafziha. Prenosi se od Ebu Hanife koji je smatrao da je Kur’an dozvoljeno učiti na perzijskom jeziku da se pokajao od tog mišljenja.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")***


Preuzeto sa stranice:islamskiedukativni.wordpress.com


